PATVIRTINTA

Kauno miesto savivaldybės

administracijos direktoriaus

2024 m. lapkričio 8 d.

įsakymu Nr. A-1341

**KVIETIMAS TEIKTI ILGALAIKIŲ PROJEKTŲ PARAIŠKAS PAGAL SRITIES „Kaunas – veržlus, Tvarus ir kompaktiškas miestas“ PRIORITETUS „kultūros paveldo objektų išsaugojimas visuomenei pažinti IR naudotis“ ir „miesto investicinio patrauklumo ir verslumo didinimas, miesto žinomumo, atvykstamojo turizmo ir filmų industrijos skatinimas“**

**NR. 2025-5-5.1-5.3-1**

|  |  |  |
| --- | --- | --- |
| Eil. Nr. | Sąlygos | Aprašymas |
| 1. | Sritis | Sritis „Kaunas – veržlus, tvarus ir kompaktiškas miestas“ |
| 2. | Prioritetai ir tinkamos veiklos | 2.1. Prioritetas „Kultūros paveldo objektų išsaugojimas visuomenei pažinti ir naudotis“. Veikla pagal šį prioritetą – kultūros paveldo objektų tvarkybos priemonių organizavimas, turizmo ir edukacinės veiklos. Veiklos vykdomos kompleksiškai ne mažiau kaip 9 kultūros paveldo objektuose per projekto įgyvendinimo laikotarpį, įtraukiant savanorius ir visuomenines organizacijas ir pritaikant lankytinas vietas visuomenei pažinti ir naudotis. 2.2. Prioritetas „Miesto investicinio patrauklumo ir verslumo didinimas, miesto žinomumo, atvykstamojo turizmo ir filmų industrijos skatinimas“. Veiklos pagal šį prioritetą (visos veiklos turi būti vykdomos kartu pagal vieną projektą): 2.2.1. miesto investicinio patrauklumo didinimas, tarptautinių investicijų pritraukimas į Kauną ir startuolių ekosistemos plėtros skatinimas; 2.2.2. tarptautinio Kauno miesto įvaizdžio formavimas ir rinkodaros komunikacija, skirta tikslinėms grupėms; 2.2.3. atvykstamojo ir vietinio turizmo vystymas; 2.2.4. filmų industrijos Kauno mieste skatinimas ir tinkamų sąlygų užtikrinimas |
| 3.  | Projektų veiklų vykdymo vieta | Veiklų pagal 2.1 ir 2.2 papunkčiuose nurodytus prioritetus vykdymo vieta neribojama  |
| 4. | Savivaldybės planuojami rezultatai pagal prioritetus | Šioje skiltyje nurodytus rezultatus Kauno miesto savivaldybė (toliau – Savivaldybė) planuoja pasiekti bendrai per visus savo finansuotus projektus, pasibaigus jų įgyvendinimo laikotarpiui, todėl pareiškėjas, atsižvelgdamas į planuojamus rezultatus, savo paraiškoje turi numatyti realius savo projektu siekiamus rezultatus. 4.1. Pagal prioritetą „Kultūros paveldo objektų išsaugojimas visuomenei pažinti ir naudotis“ planuojami rezultatai: 4.1.1. objektų, kuriuose atlikti tvarkymo darbai, pritaikant šiuos objektus lankytojams, skaičius – 12; 4.1.2. paveldo objektų lankytojų ir edukacinių užsiėmimų dalyvių skaičius – 3000; 4.1.3. į veiklas įtrauktų savanorių skaičius – 150; 4.1.4. sukurtų turizmo, laisvalaikio, rekreacijos produktų skaičius – 90 (infrastruktūros gerinimas pritaikant turizmo reikmėms); 4.1.5. į veiklas įtrauktų visuomeninių organizacijų skaičius – 9; 4.1.6. projektinės veiklos ar bendradarbiavimo metu partnerių ar savanorių iniciatyva sukurtų kultūros produktų skaičius – 15 (pvz., ekskursijos, leidiniai, mažosios architektūros objektai, įrengtos patalpos ir pan.). 4.2. Pagal prioritetą „Miesto investicinio patrauklumo ir verslumo didinimas, miesto žinomumo, atvykstamojo turizmo ir filmų industrijos skatinimas“ planuojami rezultatai: 4.2.1. investicinės aplinkos gerinimo projektų skaičius – 12; 4.2.2. naujai sukurtų turizmo produktų skaičius – 30; 4.2.3. įgyvendintos tarptautinės rinkodaros kampanijos turizmo, investicijų skatinimo, miesto žinomumo didinimo srityse – 15; 4.2.4. e. rinkodaros priemonėmis tikslinėse rinkose pasiektų vartotojų skaičius – 6 mln.; 4.2.5. konsultacijos užsienio filmų kūrėjams, planuojantiems filmuoti ar filmuojantiems filmus Kauno mieste, – 12 |
| 5. | Tikslinė grupė  | Tikslinė grupė – Kauno miesto bendruomenė; veiklų, nurodytų 2.2.1–2.2.4 papunkčiuose, tikslinė grupė – Kauno miesto bendruomenė ir užsienio šalių gyventojai |
| 6. | Finansavimas | 6.1. Pagal prioritetą „Kultūros paveldo objektų išsaugojimas visuomenei pažinti ir naudotis“ pateiktam projektui įgyvendinti Savivaldybė gali skirti lėšų, kurios padengtų iki 85 proc. tinkamų finansuoti projekto išlaidų. Ne mažiau kaip 15 proc. išlaidų turi padengti pareiškėjo (jo paties, partnerių (rėmėjų) ar kitų šaltinių) įnašas. Pagal prioritetą „Miesto investicinio patrauklumo ir verslumo didinimas, miesto žinomumo, atvykstamojo turizmo ir filmų industrijos skatinimas“ pateiktiems projektams įgyvendinti Savivaldybė gali skirti lėšų, kurios padengtų iki 90 proc. tinkamų finansuoti projekto išlaidų. Ne mažiau kaip 10 proc. išlaidų turi padengti pareiškėjo (jo paties, partnerių (rėmėjų) ar kitų šaltinių) įnašas. 2026–2027 m. Savivaldybės skiriamų lėšų tinkamoms finansuoti projekto išlaidoms padengti suma ir pareiškėjo (jo paties, partnerių (rėmėjų) ar kitų šaltinių) įnašas, laikantis 6.1 punkte nustatytų Savivaldybės skirtinų ir pareiškėjo įnašu finansuotinų projekto išlaidų procentinių dydžių, bus nustatyti pratęsiant Savivaldybės lėšų naudojimo sutartį, vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. 6.2. Finansuojami 2025–2027 m. vykdomi projektai. Vėliausia galima 2025 m. vykdomo projekto įgyvendinimo pabaigos data – 2025 m. gruodžio 31 diena. Bendras projekto įgyvendinimo laikotarpis negali būti ilgesnis kaip 36 mėnesiai |
| 7. | Reikalavimai pareiškėjui | 7.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys, veikiantys ne trumpiau kaip vienus metus veiklos, susijusios su prioritetu, pagal kurį teikiama paraiška, srityje. 7.2. Pareiškėjas iki paraiškos pateikimo dienos teisės aktų nustatyta tvarka turi būti tinkamai atsiskaitęs už skirtų (jeigu buvo skirta) Savivaldybės lėšų panaudojimą. 7.3. Finansavimas pareiškėjui negali būti skiriamas, jeigu: 7.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą; 7.3.2. pareiškėjas paraiškoje arba jos prieduose pateikė klaidinančią informaciją; 7.3.3. yra įsiteisėjęs teismo sprendimas dėl pareiškėjo pažeistos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų; 7.3.4. pareiškėjas bandė gauti konfidencialios informacijos arba daryti įtaką Savivaldybės atstovams, projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu; 7.3.5. pareiškėjas (jei jo projektui 5 metų laikotarpiu buvo skirta Savivaldybės lėšų) netinkamai vykdė sutartinius įsipareigojimus; 7.3.6. yra pagrįstų duomenų apie, tai, kad pareiškėjas, 5 metų laikotarpiu sudarydamas arba vykdydamas bet kokias sutartis su Savivaldybe, teikė Savivaldybei klaidingus duomenis, yra pradėtos lėšų grąžinimo ir (ar) išieškojimo procedūros. 7.4. Pareiškėjas privalo užtikrinti, kad perkant prekes ir paslaugas Savivaldybės lėšomis būtų laikomasi Lietuvos Respublikos viešųjų pirkimų įstatymo (jeigu pareiškėjas yra perkančioji organizacija), kitų įstatymų ir teisės aktų nustatytos tvarkos, tiekėjų lygiateisiškumo, skaidrumo ir nešališkumo principų. Jei pareiškėjas nėra perkančioji organizacija, jam atliekant pirkimus rekomenduojama vadovautis savo patvirtintomis neperkančiosios organizacijos pirkimo taisyklėmis. 7.5. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 7.6. Projekto partneriui (-iams) taikomi tie patys reikalavimai, kaip ir pareiškėjui. 7.7. Jeigu paraiška teikiama kartu su projekto partneriu (-iais), pareiškėjas, prieš pasirašydamas Savivaldybės lėšų naudojimo sutartį, turi sudaryti jungtinės veiklos (partnerystės) sutartį su projekto partneriu (-iais). 7.8. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus. 7.9. Pareiškėjo ir partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai. 7.10. Už projekto įgyvendinimą atsakingas pareiškėjas |
| 8. | Paraiškos rengimo ir pateikimo tvarka ir terminai | 8.1. Siekdamas gauti finansavimą, pareiškėjas turi pateikti šiuos dokumentus: 8.1.1. užpildytą programos „Iniciatyvos Kaunui“ projekto finansavimo paraišką, kurios forma patvirtinta Kauno miesto savivaldybės administracijos direktoriaus 2019 m. lapkričio 19 d. įsakymu Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“. Pareiškėjas turi užpildyti kiekvieną paraiškos dalį. Pareiškėjo deklaracija (paraiškos 1 priedas) turi būti pasirašyta pareiškėjo vadovo ar asmens, turinčio teisę veikti pareiškėjo vardu. Jei projektą numatoma įgyvendinti su partneriu (-iais), turi būti užpildyta ir pasirašyta partnerystės deklaracija (paraiškos 2 priedas). Pareiškėjas atsako už paraiškoje nurodytų duomenų teisingumą; 8.1.2. kitus dokumentus: 8.1.2.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą; 8.1.2.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas; 8.1.2.3. pareiškėjo ir kitų finansavimo šaltinių įnašą pagrindžiančius dokumentus; 8.1.2.4. 2026–2027 m. projekto veiklų ir lėšų poreikio sąmatas, užpildytas 8.2 papunktyje nurodyta tvarka; 8.1.2.5. kitą informaciją, pagrindžiančią finansavimo reikalingumą ar papildančią projekto aprašymą. 8.2. Paraiška kartu su kitais 8.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (8.5 papunktis) teikiama elektroniniu būdu, naudojantis Kauno miesto savivaldybės projektų atrankos ir finansavimo programos „Iniciatyvos Kaunui“ paraiškų informacine sistema (toliau – informacinė sistema) adresu <https://paraiskos.kaunas.lt/vykstantys-konkursai>. 8.3. Jei 8.2 papunktyje nustatytu būdu pateikti paraiškos negalima dėl informacinės sistemos sutrikimo (laikino funkcinių galimybių neužtikrinimo), paraiška ir jos priedai teikiami Savivaldybei raštu, siunčiant paštu (per kurjerį) arba pristatant į vietą adresu: Kauno miesto savivaldybės administracijos Klientų aptarnavimo ir informavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška“, srities ir prioriteto, prie kurių priskiriamas projektas, pavadinimai, pareiškėjo pavadinimas ir adresas. Ranka užpildytos paraiškos nepriimamos. 8.4. Jeigu dokumentai pateikiami užsienio kalba, jie turi būti išversti į lietuvių kalbą. 8.5. Galutinis paraiškos pateikimo terminas – 2025 m. sausio 6 diena. Jei paraiška teikiama elektroniniu būdu adresu <https://paraiskos.kaunas.lt/vykstantys-konkursai>, pateikimo data laikoma informacinėje sistemoje pateikimo momentu fiksuota data. Jei paraiška siunčiama paštu (per kurjerį) (esant 8.3 papunktyje nurodytoms aplinkybėms), jos pateikimo data laikoma pašto antspaudo data. Jei paraiška pristatoma į Savivaldybę, galutinis terminas yra 2025 m. sausio 6 d. 17.00 valanda. 8.6. Gautos paraiškos yra registruojamos. Po nustatyto termino ir ne pagal 8.2 ir 8.3 papunkčiuose nustatytas sąlygas pateiktos paraiškos nenagrinėjamos. 8.7. Tas pats pareiškėjas gali teikti tik vieną paraišką pagal tą patį nurodytos srities prioritetą. Jei tas pats pareiškėjas teikia daugiau kaip vieną paraišką pagal tą patį prioritetą, kitos vėliau registruotos jo paraiškos yra atmetamos. 8.8. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus |
| 9. | Tinkamos finansuoti išlaidos | 9.1. Tinkamomis finansuoti išlaidomis gali būti pripažįstamos tik tos išlaidos, kurios yra: 9.1.1. tiesiogiai susijusios su projekto, kuriam skiriamas finansavimas, įgyvendinimu; 9.1.2. būtinos projektui įgyvendinti ir atitinka skaidraus finansų valdymo, sąnaudų efektyvumo principus; 9.1.3. suplanuotos efektyviai ir pagrįstai (atitinkančios realias rinkos kainas, patirtos tik siekiant projekto tikslų); 9.1.4. faktiškai patirtos nuo to 2025 m. ketvirčio, kada yra pasirašoma Savivaldybės lėšų naudojimo sutartis, pradžios iki sutartyje nurodytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais. 9.2. Pareiškėjas prisiima visą projekto veiklų neįgyvendinimo riziką dėl valstybės teisės aktais nustatytų veiklos ribojimų ar draudimų, esant nepaprastajai padėčiai, ekstremaliajai situacijai, karantinui ir pan., t. y. projekto vykdytojo patirtos pasirengimo projekto veikloms išlaidos ir veiklų vykdymo, kai nepasiekiami joms nustatyti rodikliai, išlaidos nebus pripažintos tinkamomis finansuoti. 9.3. Tinkamos finansuoti projekto vykdymo išlaidos turi sudaryti ne mažiau kaip 80 proc. visų Savivaldybės patvirtintų tinkamų finansuoti išlaidų. Vykdymo išlaidų kategorijai priskiriamos šios išlaidos: 9.3.1. išlaidos projektą vykdančių asmenų darbo užmokesčiui (įskaitant visus privalomus mokesčius); 9.3.2. projektui įgyvendinti reikalingų paslaugų pirkimo išlaidos, jeigu jos identifikuojamos ir priskiriamos išskirtinai projekto reikmėms; 9.3.3. projekto veiklas vykdančių ar jose dalyvaujančių asmenų vietinių kelionių, nakvynės ir dienpinigių išlaidos, neviršijančios Lietuvos Respublikos teisės aktais nustatytų dydžių; 9.3.4. projekto veiklas vykdančių ar jose dalyvaujančių asmenų užsienio kelionių, nakvynės ir dienpinigių išlaidos, neviršijančios Lietuvos Respublikos teisės aktais nustatytų dydžių; 9.3.5. savanoriškos veiklos išlaidos (maitinimo, pašto, telefono, mokymų, reikalingų priemonių, draudimo, kt.), nustatytos Lietuvos Respublikos savanoriškos veiklos įstatymo įgyvendinimo nutarime, patvirtintame Lietuvos Respublikos Vyriausybės 2024 m. rugsėjo 4 d. nutarimu Nr. 757 „Dėl Lietuvos Respublikos Vyriausybės 2024 m. kovo 27 d. nutarimo Nr. 216 „Dėl įgaliojimų suteikimo įgyvendinant Lietuvos Respublikos savanoriškos veiklos įstatymą“ pakeitimo“; 9.3.6. priemonių, prekių, reikmenų ir medžiagų įsigijimo išlaidos, jeigu jos identifikuojamos ir priskiriamos išskirtinai projekto reikmėms; 9.3.7. išlaidos ilgalaikiam materialiajam (išskyrus nekilnojamąjį turtą) ir nematerialiajam turtui įsigyti (pagal Lietuvos Respublikos įstatymus, prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 750 Eur). Teikiant projekto paraišką pagal 2.1 papunktį, projekte nurodytos išlaidos ilgalaikiam materialiajam ir nematerialiajam turtui įsigyti gali sudaryti ne daugiau kaip 10 procentų visų iš Savivaldybės lėšų prašomų finansuoti tinkamų išlaidų); 9.3.8. išlaidos kvalifikacijai kelti (taikoma teikiant paraišką pagal 2.2 papunktyje nurodytą prioritetą); 9.3.9. išlaidos pastatų ir patalpų remontui; 9.3.10. išlaidos viešajam transportui ir automobiliui (degalai ir remonto išlaidos) vykdant projekto veiklas (taikoma teikiant paraišką pagal 2.2 papunktyje nurodytą prioritetą); 9.3.11. kitos projekto vykdymo išlaidos – visos kitos tinkamos finansuoti projekto išlaidos, jeigu jos identifikuojamos ir priskiriamos išskirtinai projekto reikmėms ir nepriskiriamos 9.3.1–9.3.10 papunkčiuose nurodytoms išlaidoms. 9.4. Tinkamos projekto administravimo išlaidos gali sudaryti iki 20 proc. visų Savivaldybės patvirtintų tinkamų finansuoti išlaidų. Administravimo išlaidų kategorijai priskiriamos šios išlaidos: 9.4.1. atlygis už darbą projektą administruojantiems asmenims (projekto vadovui ir finansininkui, viešųjų pirkimų specialistui ir kitiems administracinę veiklą vykdantiems darbuotojams), įskaitant visus privalomus mokesčius; 9.4.2. kitos projekto administravimo išlaidos – pašto ir siuntų, muito, fakso, telefono, interneto, kopijavimo, biuro nuomos ir eksploatavimo, kanceliarinių prekių įsigijimo išlaidos, banko ir visos kitos tinkamos finansuoti projekto išlaidos, susijusios su projekto administravimu. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir kt. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai dirbtą laikotarpį įgyvendinant projektą) |
| 10. | Netinkamos finansuoti išlaidos | 10.1. Projekto rengimo išlaidos. 10.2. Baudos, delspinigiai, išlaidos finansinėms nuobaudoms. 10.3. Bylinėjimosi išlaidos. 10.4. Išlaidos paskolų palūkanoms ir skoloms padengti. 10.5. Patalpų, nuosavybės teise priklausančių pareiškėjui ar partneriui, nuomos projekto veiklai išlaidos. 10.6. Išlaidos sumokėti už paslaugas asmeniui, kai pats asmuo yra tos paslaugos gavėjas ir (arba) teikėjas, išskyrus 9.3.1 papunktyje nurodytą atvejį. 10.7. Projekto įgyvendinimo išlaidos, finansuojamos iš kitų finansavimo šaltinių. 10.8. Išlaidos, skirtos labdarai ir paramai. 10.9. Išlaidos, projekto biudžete įvardytos kaip nenumatytos išlaidos. 10.10. Išlaidos, skirtos veikloms, kurios bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus |
| 11.  | Paraiškų atranka ir vertinimas  | 11.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos. 11.2. Paraiškų vertinimo ir atrankos procedūros vykdomos informacinėje sistemoje vadovaujantis Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašu, patvirtintu Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“ |
| 12. | Aktualūs dokumentai | 12.1. Kauno miesto savivaldybės strateginis plėtros planas iki 2030 metų, patvirtintas Kauno miesto savivaldybės tarybos 2022 m. gegužės 24 d. sprendimu Nr. T-251„Dėl Kauno miesto savivaldybės strateginio plėtros plano iki 2030 metų patvirtinimo“. 12.2. Kauno miesto savivaldybės 2024–2026 metų strateginis veiklos planas, patvirtintas Kauno miesto savivaldybės tarybos 2024 m. vasario 13 d. sprendimu Nr. T-1 „Dėl Kauno miesto savivaldybės 2024–2026 metų strateginio veiklos plano patvirtinimo“. 12.3. Kauno miesto savivaldybės projektų atrankos ir finansavimo programa „Iniciatyvos Kaunui“, patvirtinta Kauno miesto savivaldybės tarybos 2017 m. rugsėjo 12 d. sprendimu Nr. T-563 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ patvirtinimo“. 12.4. Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašas, patvirtintas Kauno miesto savivaldybės administracijos direktoriaus 2019 m. lapkričio 5 d. įsakymu Nr. A-3580 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ įgyvendinimo tvarkos aprašo patvirtinimo“. 12.5. Kauno miesto savivaldybės administracijos direktoriaus 2019 m. lapkričio 19 d. įsakymas Nr. A-3742 „Dėl Kauno miesto savivaldybės projektų atrankos ir finansavimo programos „Iniciatyvos Kaunui“ projekto finansavimo paraiškos formos, projekto administracinės atitikties ir tinkamumo vertinimo lapo formos ir naudingumo vertinimo lapo formos patvirtinimo“ |
| 13. | Projekto viešinimas | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų |
| 14. | Informacijos teikimas  | 14.1. Informaciją dėl paraiškų pildymo ir projektų įgyvendinimo teikia Savivaldybės administracijos Strateginio planavimo, analizės ir programų valdymo skyriaus vyriausioji specialistė Karolina Bagočenko, mob. tel. + 370 665 91 450. 14.2. Informaciją dėl projektų paraiškų turinio (veiklų pobūdžio, veiklų atitikties prioritetams ir kt.) teikia: 14.2.1. pagal prioritetą „Kultūros paveldo objektų išsaugojimas visuomenei pažinti ir naudotis“ – Savivaldybės administracijos Kultūros paveldo skyriaus vedėjas Saulius Rimas, tel. +370 37 42 42 05; 14.2.2. pagal prioritetą „Miesto investicinio patrauklumo ir verslumo didinimas, miesto žinomumo, atvykstamojo turizmo ir filmų industrijos skatinimas“ – Savivaldybės administracijos Investicijų ir projektų skyriaus vyriausioji specialistė Aušrinė Kustienė, tel. +370 37 42 39 65. 14.3. Užklausos raštu teikiamos el. p. iniciatyvos@kaunas.lt. 14.4. Dažnai užduodamų klausimų skyrius (DUK) yra tinklalapyje https://paraiskos.kaunas.lt/duk |

\_\_\_\_\_\_\_\_\_\_\_\_\_\_\_\_\_\_\_\_\_\_\_